CELEX: C2005/257/27
Language: hu
Date: 2005-10-15 00:00:00
Title: T-299/05. sz. ügy: A Shanghai Excell M&E Enterprise és a Shanghai Adeptech Precision által az Európai Unió Tanácsa ellen 2005. július 26-án benyújtott kereset

15.10.2005   
            
            
               HU
            
            
               Az Európai Unió Hivatalos Lapja
            
            
               C 257/14
            
         A Shanghai Excell M&E Enterprise és a Shanghai Adeptech Precision által az Európai Unió Tanácsa ellen 2005. július 26-án benyújtott kereset
   (T-299/05. sz. ügy)
   (2005/C 257/27)
   Az eljárás nyelve: angol
   Felek
   
      Felperes(ek): Shanghai Excell M&E Enterprise és a Shanghai Adeptech Precision Company Limited, Shanghai, Kína [képviseli: R. MacLean solicitor]
   
      Alperes(ek): az Európai Unió Tanácsa
   A felperes(ek) kereseti kérelme(i)
   
               —
            
            
               semmisítse meg a 2005. április 28-i 692/2005/EK tanácsi rendeletet (1), amennyiben az a felperesre vonatkozik;
            
         
               —
            
            
               kötelezze az Európai Unió Tanácsát a költségek viselésére.
            
         Jogalapok és fontosabb érvek
   A vitatott rendelet dömpingellenes vámot vetett ki a felperesek kiskereskedelmi elektromos mérleg kivitelére, amelyet e termékeknek a 1408/2004/EK bizottsági rendelet (2) szerint nyilvántartásba vett behozatala tekintetében is visszamenőleg alkalmazni kellett. A rendelet felszólította az EU vámhatóságait, hogy fejezzék be a Kínai Népköztársaságból származó és a felperesek által gyártott termékek behozatalának nyilvántartásba vételét.
   A felperesek azt kérik, hogy az Elsőfokú Bíróság semmisítse meg e rendeletet. Keresetük alátámasztására a 384/96/EK tanácsi rendelet 2. cikke (7) bekezdése c) pontjának második bekezdése megsértésére hivatkoznak azzal, hogy a Bizottság az e cikkben előírt három hónapos határidő lejárta után döntött a piacgazdasági elbánás kérdéséről. Nyilvánvaló mérlegelési hibákra hivatkoznak továbbá annak megállapításával kapcsolatban, hogy a felperesek piacgazdasági körülmények között működnek-e. A felperesek ezeket az állítólagos hibákat a 384/96/EK tanácsi rendelet 2. cikke (7) bekezdése c) pontja első bekezdése megsértésének tartják.
   A vitatott rendeletet a felperesek mint „újonnan jöttek” tekintetében elvégzett vizsgálat után fogadták el. A felperesek azt állítják, hogy a közösségi intézmények e vizsgálat során nem ugyanazt a módszert alkalmazták, mint amit az eredeti, a vám kivetéséhez vezető vizsgálat során, és ezért megsértették a 384/96/EK tanácsi rendelet 11. cikkének (9) bekezdését is.
   A felperesek azt is állítják, hogy a közösségi intézmények nem a megfelelő standardok szerint végezték el a rendes értékre, az exportárra és a haszonkulcsra vonatkozó szempontok vizsgálatát, és ezért megsértették a 384/96/EK tanácsi rendelet 2. cikke (7) bekezdése a) pontját és (10) bekezdését.
   Végül a felperesek szerint a vitatott rendelet nem azonosítja őket megfelelően, és mindkettőjük tekintetében hibás címet ad meg. Ezt lényeges ténybeli tévedésnek tartják.
   
      (1)  HL L 112., 2005.5.3., 42. o.
   
   
      (2)  HL L 256., 2004.8.3., 8. o.